b'\n_START_ARTICLE_\nGertrude Baines\n_START_PARAGRAPH_\nGertrude Baines (6. huhtikuuta 1894 Shellman, Georgia, Yhdysvallat \xe2\x80\x93 11. syyskuuta 2009 Los Angeles, Kalifornia, Yhdysvallat) oli kuollessaan maailman vanhin ihminen. H\xc3\xa4n asui Kaliforniassa._NEWLINE_113-vuotiaana artriitista k\xc3\xa4rsiv\xc3\xa4 Baines ei kyennyt en\xc3\xa4\xc3\xa4 k\xc3\xa4velem\xc3\xa4\xc3\xa4n, mutta saattoi yh\xc3\xa4 puhua ja sy\xc3\xb6d\xc3\xa4. H\xc3\xa4nell\xc3\xa4 ei omien sanojensa mukaan ollut erityist\xc3\xa4 pitk\xc3\xa4n i\xc3\xa4n salaisuutta._NEWLINE_Baines meni naimisiin Sam Conleyn kanssa ja synnytti tyt\xc3\xa4r Annabellen, joka kuoli lavantautiin 18-vuotiaana. Baines kykeni el\xc3\xa4m\xc3\xa4\xc3\xa4n omillaan 105-vuotiaaksi._NEWLINE_Maria de Jesusin kuoltua tammikuussa 2009 Bainesista tuli maailman vanhin elossa ollut ihminen. Bainesin kuoltua 115-vuotiaana titteli siirtyi japanilaiselle Kama Chinenille.'